
ΕΛΛΗΝΙΚΗ ΔΗΜΟΚΡΑΤΙΑ






ΝΟΜΟΣ ΛΕΥΚΑΔΑΣ

 




         ΑΝΑΡΤΗΤΕΑ ΣΤΟ ΔΙΑΔΙΚΤΥΟ
ΔΗΜΟΣ ΛΕΥΚΑΔΑΣ




            
                   
ΑΠΟΣΠΑΣΜΑ                        
Από το πρακτικό της με αριθ. 4ης/2024 Συνεδρίασης

της Δημοτικής Επιτροπής

του Δήμου Λευκάδας

Αριθ. Απόφ. 44/2024
Στην Λευκάδα σήμερα  στις 16 του μηνός Φεβρουαρίου  του έτους  2024,  ημέρα  Παρασκευή  και  ώρα 13:30,  ήλθε σε τακτική συνεδρίαση η Δημοτική Επιτροπή του Δήμου, σύμφωνα με τις δ/ξεις του άρθρου 75 του Ν.3852/2010, όπως αντικαταστάθηκε από το άρθρο 77 του Ν. 4555/18, των άρθρων 8, 9 & 26 του Ν. 5056/2023, την υπ΄ άριθ. 1328/110575/2023/23-12-2023 εγκ. Υπ. Εσωτερικών, και τις δ/ξεις του άρθρου 55 του Ν.5083/2024, ύστερα από την αριθ. πρωτ: 3160/12.2.2024 έγγραφη πρόσκληση του Προέδρου της, η οποία επιδόθηκε  νόμιμα στα μέλη της.
Αφού διαπιστώθηκε νόμιμη απαρτία, δηλαδή σε σύνολο επτά (7) μελών βρέθηκαν παρόντα τα παρακάτω επτά (7) μέλη, άρχισε η Συνεδρίαση.
         

ΠΑΡΟΝΤΕΣ                                                                 ΑΠΟΝΤΕΣ                   

	1
	Βεργίνης Ξενοφών, Δήμαρχος, Πρόεδρος Δ.Ε.
	1
	

	2
	Μαργέλη Μαρία (αναπλ.)
	2
	

	3
	Κωνσταντινίδη Σεβαστή
	3
	

	4
	Αρματάς Γεράσιμος
	4
	

	5
	Βεργίνης Σπυρίδων
	5
	

	6
	Λύγδας Σπυρίδων (αναπλ.)
	6
	

	7
	Σέρβος Κων/νος (αναπλ.)
	7
	


Τα πρακτικά τηρήθηκαν από την γραμματέα της Δημοτικής Επιτροπής, Αιμιλία Χαλκιοπούλου, υπάλληλο  του  Δήμου Λευκάδας.
Η κα Μαργέλη Μαρία, αναπληρωματικό μέλος της Δ.Ε., αναπληρώνει το τακτικό μέλος κ.

Καραγιάννη Αθανάσιο.
Ο κ. Λύγδας Σπυρίδων, αναπληρωματικό μέλος της Δ.Ε., αναπληρώνει το τακτικό μέλος κ.

Καλό Χαράλαμπο.

Ο κ. Σέρβος Κων/νος, αναπληρωματικό μέλος της Δ.Ε., αναπληρώνει το τακτικό μέλος κ. Δρακονταειδή Κωνσταντίνο.

Τέθηκαν για συζήτηση δύο (2) θέματα Εκτός Ημερήσιας Διάταξης.

ΘΕΜΑ 1ο Εκτός Ημερήσιας Διάταξης: Απόφαση Δ.Ε. για «Προγραμματισμό προσλήψεων Πτυχιούχων Φυσικής Αγωγής και υλοποίηση των Προγραμμάτων Άθλησης για όλους (ΠΑγΟ) περιόδου 2023 – 2024»

Εισηγήτρια: Νίκη Στραγαλινού, Πρ/νη Δ/νσης Διοικητικών Υπηρεσιών 
Από την αυτοδιοικητική περίοδο που άρχεται την 1η.1.2024, η οικονομική επιτροπή, η επιτροπή ποιότητας ζωής και η εκτελεστική επιτροπή των δήμων καταργούνται και τις αρμοδιότητές τους ασκεί η δημοτική επιτροπή που συγκροτείται και εκλέγεται με βάση το άρθρο 8 (άρθρο 26 ν. 5056/23). Με την παρ. 1 άρθρο 55 ν. 5083/24 έγινε αντικατάσταση του τίτλου του άρθρου 75 ν. 3852/10  από «Λειτουργία  οικονομικής επιτροπής……..» σε  «Λειτουργία Δημοτικής Επιτροπής».

Ο πρόεδρος καταρτίζει την ημερήσια διάταξη. Στην ημερήσια διάταξη αναγράφονται υποχρεωτικά και όλα τα θέματα που προτείνει ο δήμαρχος. Η επιτροπή μπορεί να αποφασίζει με την απόλυτη πλειοψηφία του συνολικού αριθμού των μελών της ότι συγκεκριμένο θέμα το οποίο δεν έχει εγγραφεί στην ημερήσια διάταξη είναι κατεπείγον να το συζητά και να λαμβάνει απόφαση γι’ αυτό με την ίδια πλειοψηφία, πριν από την έναρξη της συζήτησης των θεμάτων της ημερήσιας διάταξης (άρθρο 75 του ν.3852/10 όπως αντικαταστάθηκε με το άρθρο 77 του ν. 4555/18 &  στη συνέχεια με το άρθρο 55 του ν. 5083/24 &  εγκ.374/39135/30.05.2022 ΥΠ.ΕΣ.)

 
Εν τω μεταξύ έχει προκύψει ένα ακόμη θέμα, που αφορά σε Προγραμματισμό προσλήψεων Πτυχιούχων Φυσικής Αγωγής και υλοποίηση των Προγραμμάτων Άθλησης για όλους (ΠΑγΟ) περιόδου 2023 – 2024,  το οποίο πρέπει να συζητηθεί κατά προτεραιότητα. 
Η Δ.Ε. αφού έλαβε υπόψη της

· την εισήγηση του προέδρου,

· το άρθρο 75 του ν.3852/10 όπως αντικαταστάθηκε με το άρθρο 77 του ν. 4555/18 &  στη συνέχεια με το άρθρο 55 του ν. 5083/24 
· την εγκ.374/39135/30.05.2022 ΥΠ.ΕΣ.
· το περιεχόμενο του θέματος, το οποίο αν και δεν περιλαμβάνεται στην ημερήσια διάταξη πρέπει  να συζητηθεί κατά προτεραιότητα

ΑΠΟΦΑΣΙΖΕΙ ΟΜΟΦΩΝΑ


Την συζήτηση του θέματος που αφορά σε Προγραμματισμό προσλήψεων Πτυχιούχων Φυσικής Αγωγής και υλοποίηση των Προγραμμάτων Άθλησης για όλους (ΠΑγΟ) περιόδου 2023 – 2024.
Στη συνέχεια ο Πρόεδρος της Δ.Ε. Δρ. Ξενοφών Ν. Βεργίνης, Δήμαρχος, έδωσε τον λόγο στην Πρ/νη Δ/νσης Διοικητικών Υπηρεσιών, κα Νίκη Στραγαλινού, η οποία εισηγούμενη το θέμα, έθεσε υπόψη των μελών της Επιτροπής τα εξής:
«Η δια βίου άθληση αποτελεί μια από τις βασικές συνιστώσες για την ποιοτική διαχείριση και ουσιαστική αξιοποίηση του ελεύθερου χρόνου του πολίτη, λαμβάνοντας υπόψη το σύγχρονο τρόπο ζωής και τα αποτελέσματα των ερευνών για τη θετική επίδραση της άσκησης στην υγεία και στην ψυχοκοινωνική κατάσταση του ατόμου. Η Ευρωπαϊκή Ένωση (Ε.Ε.) λαμβάνοντας υπόψη τις ανάγκες των πολιτών για ίσες ευκαιρίες ενασχόλησης σε αθλητικές δραστηριότητες της επιλογής τους, προχώρησε στην εφαρμογή προγραμμάτων και δράσεων που προωθούν την φυσική δραστηριότητα όπως για παράδειγμα η υλοποίηση του ευρωπαϊκού προγράμματος BEACTIVE. Τα Προγράμματα και οι Εκδηλώσεις Άθλησης για Όλους (Π.Α.γ.Ο. και Ε.Α.γ.Ο.) τα οποία σχεδιάστηκαν από τη Γενική Γραμματεία Αθλητισμού (Γ.Γ.Α.) αποτελούν προνομιακό χώρο ελεύθερης πρόσβασης στην άσκηση, δημιουργώντας παράλληλα ένα δυνατό αθλητικό πυλώνα που συνδυάζεται και συμπληρώνει αυτούς της σχολικής φυσικής αγωγής και του αγωνιστικού αθλητισμού, με τελικό στόχο την Δια Βίου Άθληση των πολιτών.

Τα Π.Α.γ.Ο. και οι Ε.Α.γ.Ο. υλοποιούνται με την κεντρική ευθύνη του Υπουργείου Πολιτισμού και Αθλητισμού δια της Γενικής Γραμματείας Αθλητισμού, σε συνεργασία με τους Οργανισμούς Τοπικής Αυτοδιοίκησης (Ο.Τ.Α.) και άλλους φορείς, όπως αθλητικές ομοσπονδίες, αθλητικά σωματεία, μορφωτικούς συλλόγους, πολιτιστικούς συλλόγους, αθλητικά κέντρα, φορείς διοργάνωσης προγραμμάτων εργασιακής άθλησης, φορείς τριτοβάθμιας εκπαίδευσης κ.λπ. και απευθύνονται σε όλους τους πολίτες.

    Έχοντας υπόψη:

1) Την αριθμ. ΥΠΠΟΑ/ΓΔΟΑ/ΔΑΟΠΑΑ/ΕΥΔΣ/69097/2670/170/7.2.2020 Απόφαση του Υφυπουργού Πολιτισμού και Αθλητισμού περί “Έγκρισης Οργανωτικού Πλαισίου Προγραμμάτων και Εκδηλώσεων Άθλησης για Όλους” (ΦΕΚ 461/Β/14.2.2020)

2) Τη με Α.Π. οικ. 216375 / 4.5.2023 (ΑΓΑ:612Χ4653Π4-ΧΟ6) Απόφαση του Υφυπουργού Πολιτισμού και Αθλητισμού με θέμα: “ Πρόσκληση φορέων Άθλησης για Όλους της παρ. 1 του άρθρου 39 του Ν. 2795/99 (ΦΕΚ 121/Α/1999), όπως αντικαταστάθηκε και ισχύει, με τις διατάξεις του άρθρου 12 του ν. 5025/23, στα πλαίσια εφαρμογής του Εθνικού Σχεδίου Δράσης 2023 για τον Τομέα Αθλητισμού”, με την οποία προσκλήθηκαν οι Οργανισμοί Τοπικής Αυτοδιοίκησης (Ο.Τ.Α.) και άλλοι φορείς να εκδηλώσουν ενδιαφέρον ως φορείς υλοποίησης Προγραμμάτων Άθλησης για Όλους.

3) Την υπ. αριθμ. ΓΓΑ/363269/27.12.2023 ΚΥΑ (ΦΕΚ 7606/τ.Β/31.3.2023) περί Έγκρισης κατανομής και πλήρωσης υφιστάμενων θέσεων εποχικού προσωπικού κατηγορίας Πτυχιούχων Φυσικής Αγωγής (Π.Φ.Α) για την υλοποίηση Προγραμμάτων και Εκδηλώσεων Άθλησης για Όλους των ΟΤΑ Α βαθμού και των ΝΠΔΔ και ΝΠΙΔ αυτών για την περίοδο 2023 – 2024”, σύμφωνα με την οποία εγκρίθηκαν για το Δήμο Λευκάδας δέκα (10) θέσεις ΠΦΑ 2023 – 2024

4) Τις υπ. αριθμ. 356246/5.10.2023 (ΑΔΑ: 9ΓΨΞ46ΝΚΠΔ-ΞΔΤ) και ΓΓΑ/356245/5.1.2023 (ΑΔΑ: ΨΗΩΦ46ΝΚΠΔ-ΩΨΙ) Αποφάσεις του Υπουργείου Παιδείας Θρησκευμάτων και Αθλητισμού περί: “ Γενικά δομημένα μεγάλης διάρκειας Π.Α.γ.Ο περιόδου 2023 - 2024 και Ειδικά δομημένα μεγάλης  διάρκειας Π.Α.γ.Ο περιόδου 2023 – 2024 αντίστοιχα, οι οποίες αφορούν στην έγκριση των προγραμμάτων

5) Το γεγονός ότι τα αιτήματα για τους Π.Φ.Α., όσο και τα Προγράμματα ΠΑγΟ, θα πρέπει να αποσταλούν στο Τμήμα Σχεδιασμού, Παρακολούθησης και Ελέγχου Προγραμμάτων Άθλησης για Όλους, συνοδευόμενα από τα προβλεπόμενα δικαιολογητικά στο κατά νόμο ισχύον Οργανωτικό Πλαίσιο, προκειμένου να αξιολογηθούν

6) Το υπ. αριθμ. 136596/5.4.2022 έγγραφο της Γενικής Γραμματείας Αθλητισμού με θέμα: “Χορήγηση βεβαίωσης πιστοποίησης καταλληλότητας υλοποίησης ΠΑγΟ με ισχύ μέχρι  5 /4/2024

7) Το γεγονός ότι οι Πτυχιούχοι Φυσικής Αγωγής και Αθλητισμού που θα κληθούν να υλοποιήσουν τα ΠΑγΟ (που αναφέρονται στο ισχύον οργανωτικό πλαίσιο), προσλαμβάνονται σύμφωνα με τις διατάξεις του άρθρου 39 παρ. 6 του ν. 2527/99, όπως αντικαταστάθηκε και ισχύει, στο πλαίσιο των Προγραμμάτων “Άθληση για Όλους” και εξαιρούνται των διαδικασιών της υπ. αριθμ. 33/2006 ΠΥΣ (Α’280)

8) Την αριθμ.  347/16.2.2024 βεβαίωση της Δ/νσης Οικονομικών Υπηρεσιών σύμφωνα με την οποία έχουν εγγραφεί στον προϋπολογισμό του Δήμου Λευκάδας οι σχετικές πιστώσεις για το τρέχον έτος

Εισηγούμαι 

Για την υλοποίηση των Προγραμμάτων “Άθληση για Όλους απαιτείται η πρόσληψη έξι (6) πτυχιούχων καθηγητών φυσικής αγωγής (Π.Φ.Α.), οι οποίοι θα απασχοληθούν στα Προγράμματα “Άθληση για Όλους” που θα υλοποιήσει ο Δήμος Λευκάδας σε συνεργασία με την Γενική Γραμματεία Αθλητισμού την περίοδο 2023-2024, έως 8 (οκτώ) μήνες με τις ακόλουθες ειδικότητες:

Πέντε (5) Καθηγητές Φυσικής Αγωγής

Ένας (1) Ειδική Φυσική Αγωγή

Η επιλογή των υποψηφίων και η πρόσληψή τους θα γίνει σύμφωνα με την υπ. αριθμ. ΥΠΠΟΑ/ΓΔΟΑ/ΔΑΟΠΑΑ/ΕΥΔΣ/69097/2670/170/7.2.2020 Απόφαση του Υφυπουργού Πολιτισμού και Αθλητισμού περί “Έγκρισης Οργανωτικού Πλαισίου Προγραμμάτων και Εκδηλώσεων Άθλησης για Όλους” (ΦΕΚ 461/Β/14.2.2020)
Οι πτυχιούχοι φυσικής αγωγής εξαιρούνται των διαδικασιών της υπ. αριθμ. 33/2006 Πράξης Υπουργικού Συμβουλίου (Α’280)
Η μισθοδοσία του προσωπικού αυτού καλύπτεται αποκλειστικά από  το αντίτιμο που καταβάλλουν οι εξυπηρετούμενοι κάτοικοι και δημότες με τη μορφή διδάκτρων
Η απασχόληση των ανωτέρω δεν αναγνωρίζεται ως υπηρεσία για μισθολογική ή βαθμολογική εξέλιξη σύμφωνα με τις διατάξεις της παρ. 2 του άρθρου 39 του ν. 2527/99, ‘όπως τροποποιήθηκε από το άρθρο 12 του ν. 5025/23»

Μετά από διαλογική συζήτηση, η Δ.Ε.  αφού  έλαβε υπόψη της:

· την ανωτέρω εισήγηση

· τις δ/ξεις  του άρθρου 75 του Ν.3852/2010 , όπως αντικαταστάθηκε από το άρθρο 77 του Ν. 4555/18
· τις δ/ξεις των άρθρων 8, 9 & 26 του Ν. 5056/2023
· την υπ΄αριθ. 1328/110575/2023/23-12-2023 εγκ. Υπ. Εσωτερικών
· τις δ/ξεις του άρθρου 55 του Ν.5083/2024.
ΑΠΟΦΑΣΙΖΕΙ ΟΜΟΦΩΝΑ

Την έγκριση πρόσληψης έξι (6) πτυχιούχων καθηγητών φυσικής αγωγής (Π.Φ.Α.), οι οποίοι θα απασχοληθούν στα Προγράμματα “Άθληση για Όλους” που θα υλοποιήσει ο Δήμος Λευκάδας σε συνεργασία με την Γενική Γραμματεία Αθλητισμού την περίοδο 2023-2024, έως 8 (οκτώ) μήνες με τις ακόλουθες ειδικότητες:

Πέντε (5) Καθηγητές Φυσικής Αγωγής

Ένας (1) Ειδικής Φυσικής Αγωγής
Η επιλογή των υποψηφίων και η πρόσληψή τους θα γίνει σύμφωνα με την υπ. αριθμ. ΥΠΠΟΑ/ΓΔΟΑ/ΔΑΟΠΑΑ/ΕΥΔΣ/69097/2670/170/7.2.2020 Απόφαση του Υφυπουργού Πολιτισμού και Αθλητισμού περί “Έγκρισης Οργανωτικού Πλαισίου Προγραμμάτων και Εκδηλώσεων Άθλησης για Όλους” (ΦΕΚ 461/Β/14.2.2020)
Οι πτυχιούχοι φυσικής αγωγής εξαιρούνται των διαδικασιών της υπ. αριθμ. 33/2006 Πράξης Υπουργικού Συμβουλίου (Α’280)
Η μισθοδοσία του προσωπικού αυτού καλύπτεται αποκλειστικά από  το αντίτιμο που καταβάλλουν οι εξυπηρετούμενοι κάτοικοι και δημότες με τη μορφή διδάκτρων
Η απασχόληση των ανωτέρω δεν αναγνωρίζεται ως υπηρεσία για μισθολογική ή βαθμολογική εξέλιξη σύμφωνα με τις διατάξεις της παρ. 2 του άρθρου 39 του ν. 2527/99, ‘όπως τροποποιήθηκε από το άρθρο 12 του ν. 5025/23»


Η απόφαση αυτή πήρε αύξοντα αριθμό: 44/2024.              
     

          Ο Πρόεδρος 

                          

 Τα Μέλη

    
          Δρ. ΞΕΝΟΦΩΝ Ν. ΒΕΡΓΙΝΗΣ

                                ΔΗΜΑΡΧΟΣ[image: image1.png]

